Los Angeles 5. februára (TASR) - Argentínsky basketbalista Manu Ginobili bude chýbať klubu zámorskej NBA San Antonio Spurs minimálne mesiac po tom, ako sa podrobí operácii slabín.
Tridsaťosemročný veterán zámorských paluboviek utrpel zranenie v stredajšom zápase proti New Orleans Pelicans (110:97), keď ho kolenom do inkriminovanej oblasti zasiahol Ryan Anderson.
Štvornásobný šampión NBA pocítil v slabinách prudkú bolesť a do šatne musel odísť za pomoci spoluhráča Tima Duncana a kondičného trénera.